

V. évf. 3. szám **Évközi 4. Vasárnap** 2018. január 28.

**FERENC PÁPA ÜZENETE A MIGRÁNSOK ÉS MENEKÜLTEK 2018-AS VILÁGNAPJÁRA (2018. január 14.) *(folytatás)***

***„Befogadni, védelmezni, támogatni és integrálni a migránsokat és menekülteket.”***

A harmadik, az **előmozdítani**ige lényegileg törekvést jelent arra, hogy az összes migráns és menekült, miként az őket befogadó közösségek számára olyan körülményeket teremtsenek, hogy olyan emberként tudják megvalósítani magukat minden szempontból, mint akik a Teremtőtől akart emberiséget alkotják. [12] Ezen dimenziók között el kell ismerni a vallásos mivolt igaz értékét, biztosítva minden külföldi számára az adott ország területén a vallás szabad megvallását és gyakorlását. Sok migráns és menekült rendelkezik szaktudással, amit megfelelő igazolással kell elismerni és értékelni. «Minthogy az emberi munka, természeténél fogva a népek egyesítésére irányul», [13] arra buzdítok mindenkit, hogy törekedjen a migránsok és menekültek társadalmi és foglalkozási beilleszkedésének az előmozdítására, biztosítva mindenkinek, beleértve a menedékjogot kérőket, a munkalehetőséget, nyelvi és állampolgársági tanfolyamokat, továbbá megfelelő információt az anyanyelvükön. A kiskorú migránsok esetében a munkatevékenységbe való bevonásuk olyan rendszabályozást igényel, mely megelőzi a normális növekedésükkel szembeni visszaéléseket és fenyegetéseket. 2006-ban XVI. Benedek a migránsok kapcsán hangsúlyozta, hogy a család «legyen az élet kultúrájának helye és erőforrása, valamint az értékek integrációjának a megteremtője». [14] A család integritását mindig elő kell mozdítani, előnyben részesítve a családegyesítést, beleértve a nagyszülőket, testvéreket és unokákat, anélkül, hogy függővé tennénk azt a gazdasági követelményektől. A migránsok, a menedékjogot kérők és a menekültek közötti fogyatékosság esetén nagyobb figyelmet és támogatást kell számukra biztosítani. Jóllehet dicséretesnek lehet tekinteni sok ország erőfeszítéseit a nemzetközi együttműködés és humanitárius segélyek tekintetében, kívánatosnak tartom, hogy a segítség szétosztásában vegyék figyelembe a szükségleteket (például orvosi, társadalmi és oktatási ellátás) azokban a fejlődő országokban, amelyek migránsok és menekültek hatalmas áradatát fogadják, és hasonlóképpen foglalják be a segítségre szoruló címzettek közé azokat a helyi közösségeket, melyek anyagiak híján vannak, sérülékeny helyzetben.

Az utolsó ige, az**integrálni**a kultúrák közötti gazdagodás kedvező lehetőségeinek a szintjén helyezkedik el, melyeket a migránsok és menekültek jelenléte teremt. Az integráció nem «beolvasztás, mely elnyomásra és a kulturális azonosság elfelejtésére indít. A másikkal való kapcsolat inkább rávezet felfedezni az ő „titkát”, segít megnyílni feléje, hogy befogadjuk az értékes vonásait és hozzájáruljunk egymás nagyobb kölcsönös megismeréséhez. Hosszantartó folyamat ez, mely a társadalmak és a kultúrák alakítására irányul, hogy azok mindinkább Isten sokféle, az embereknek adott ajándékai visszfényei legyenek». [15]

(folytatása következik)

[12] Vö. VI. Pál, Populorum progressio enc., 14.

[13] Vö. II. János Pál, Centesimus annus enc., 27.

[14] XVI. Benedek, Üzenet a Migránsok és Menekültek 2007-as Világnapjára.

[15] II. János Pál, Üzenet a Migránsok és Menekültek 2005-ös Világnapjára, 2004. november 24.

**HIRDETÉSEK**

Bercelen a 15. csoport takarít.

Bercelre és Szécsénkére sacellán (sekrestyés) szolgálatra várjuk a hívek jelentkezését.

Szeretnénk pontosítani a múlt heti Berceli Értékkeresőben megjelent a berceli templomlépcsővel kapcsolatos tájékoztatásunkat, mivel sajnálatosan olyan információk is elterjedtek, melyek egyáltalán nem fedik a valóságot. Nem az előző évi felújítás minőségével voltak problémák, hanem azzal, hogy a lépcső nem volt letakarítva. Hét közben a közösségi munkások letakarították a lépcsőt, de ebben a munkában számítunk az önkéntesek és az önkormányzatok segítségére is. A Becskei Plébánia előtti újabban lapozott rész is csúszós, használata éppen ezért fagypont alatt tilos és balesetveszélyes. Ezekkel a figyelmeztetésekkel a baleseteket szeretnénk elkerülni.

*2018.01.28. V 14:00 Katekumen foglalkozás a Berceli Plébánián*

18:00 Ökumenikus istentisztelet a Galgagutai Evangélikus Imaházban

*Hulitka Róbert katolikus plébániai kormányzó*

2018.01.29. H 15:00 Egyházi találkozó Balassagyarmaton

17:00 Szentmise a Nógrádkövesdi Templomban

18:00 Ökumenikus istentisztelet a Galgagutai Evangélikus Imaházban

*Tóth Kása István református lelkész*

2018.01.30. K 17:00 Szentmise a Berceli Templomban

18:00 Ökumenikus istentisztelet a Galgagutai Evangélikus Imaházban

*Tenkey Béla baptista prédikátor*

2018.01.31. Sz *14:30 Kertész Lászlóné gyászmiséje és temetése Bercelen*

*17:30 Szentségimádás a Berceli Templomban*

18:00 Ökumenikus istentisztelet a Galgagutai Evangélikus Imaházban

2018.02.01.Cs 16:00 Elsőáldozók szülői értekezlete a Berceli Plébánián

17:00 Szentmise a Berceli Templomban

*17:30 Szentségimádás a Berceli Templomban*

18:00 Ökumenikus istentisztelet a Galgagutai Templomban *Rolik Róbert*

2018.02.02. P 08:30 Szentmise a Berceli Templomban **‒** *Urunk bemutatása,*

*Gyertyaszentelő Boldogasszony ünnepe*

*10:00 Igeliturgia Rózsák Völgye Idősek Otthona, betegek ellátása*

15:00 Kerti munkás képzés a Berceli Plébánián

18:00 Ökumenikus istentisztelet a Galgagutai Templomban *Szabó András ev. esp.*

2018.02.03.Sz 09:00 Kerti munkás képzés a Berceli Plébánián

*10:00* *Berceli ifi klub a Berceli Plébánián*

15:30 Igeliturgia a Vanyarci Templomban

17:00 Szentmise a Berceli Templomban ‒ *Balázs-áldás*

18:00 Ökumenikus istentisztelet a Galgagutai Templomban *Bácskai Károly ev. lel.*

2018.02.04.V **08:30 Szentmise a Berceli Templomban**

*elsőáldozók érzékszerveinek megjelölése, Balázs-áldás*

**10:30 Szentmise a Galgagutai Templomban ‒** *Balázs-áldás*

**10:30 Igeliturgia a Becskei Templomban**

**12:00 Szentmise a Nógrádkövesdi Templomban ‒** *Balázs-áldás*

**12:00 Igeliturgia a Szécsénkei Templomban**

18:00 Ökumenikus istentisztelet a Galgagutai Templomban *Beer Miklós püspök*

**Hivatali ügyintézés:** Római Katolikus Plébánia 2687 Bercel, Béke u. 20. szerda 9:00‒15:00

tel: (30) 455 3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005